মাজহার আলী কাদেরী

মাজহার আলী কাদেরী (১ অক্টোবর ১৯৪১ — ২৯ জুলাই ২০০৪) যিনি এম এ কাদেরী নামে বেশি পরিচিত। ছিলেন বাংলাদেশের একজন চিকিৎসক ও রাজনীতিবিদ। তিনি বাংলাদেশ মেডিক্যাল বিশ্ববিদ্যালয় প্রথম উপাচার্য। পাবনা-৫ আসনের সাবেক সংসদ সদস্য তিনি।

 প্রাথমিক জীবন 
এম এ কাদেরী ১ অক্টোবর ১৯৪১ সালে জন্মগ্রহণ করেন। তিনি ১৯৫৭ সালে ঢাকা শিক্ষা বোর্ডের অধীনে ম্যাট্রিকুলেশন, ১৯৫৯ সালে আইএসসি পাস করার পর এমবিবিএসে ভর্তি হন। ১৯৬৪ সালে ঢাকা বিশ্ববিদ্যালয়ের অধীনে অনুষ্ঠিত এমবিবিএস ফাইনাল পরীক্ষায় সারা দেশের মধ্যে স্বর্ণপদকসহ প্রথম শ্রেণিতে প্রথম স্থান অধিকার করেন।

১৯৬৮ সালে চিকিৎসা বিজ্ঞানের উচ্চতর শিক্ষার জন্য ডা. এম এ কাদেরী বিলাত যান এবং এমআরসিপি ও এফআরসিপি ডিগ্রি অর্জন করেন।

 কর্মজীবন 
এম এ কাদেরী ১ জানুয়ারি ১৯৬৫ সাল থেকে ২৯ এপ্রিল ১৯৬৮ সাল পর্যন্ত চট্টগ্রাম মেডিক্যাল কলেজ হাসপাতালে হাউস সার্জন, সিনিয়র হাউস সার্জন ও ইমারজেন্সি মেডিকেল অফিসার হিসেবে দায়িত্ব পালন করেন।

তিনি তৎকালীন আইপিজিএমআর এ  মেডিসিনের অধ্যাপক হিসেবে দায়িত্ব পালন করেন। ১৯৯৮ সালে আইপিজিএমআর বাংলাদেশ মেডিক্যাল বিশ্ববিদ্যালয়ে উন্নীত হলে তিনি প্রথম উপাচার্য হিসেবে নিয়োগপ্রাপ্ত হন।

 রাজনৈতিক জীবন 
কাদেরী ১৯৯৩ সালে স্বাধীনতা চিকিৎসক পরিষদের প্রতিষ্ঠাতা সভাপতির দায়িত্ব লাভ করেন।

২০০০ সালে সড়ক দুঘর্টনায় পাবনা-৫ আসনের সংসদ সদস্য রফিকুল ইসলাম বকুলের মৃত্যুতে আসন শূন্য হলে তিনি উপনিবার্চনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

 মৃত্যু 
এম এ কাদেরী ২৯ জুলাই ২০০৪ সালে মৃত্যুবরণ করেন।

 তথ্যসূত্র 

বিষয়শ্রেণী:পাবনা জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশ মেডিক্যাল বিশ্ববিদ্যালয়ের উপাচার্য
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী